კატერინა ლენგფორდი

კატერინა ლენგფორდი (; დ. 29 აპრილი, 1996) — ავსტრალიელი მსახიობი. 2017-2018 წლებში ასრულებდა ჰანა ბეიკერის როლს Netflix-ის ტელესერიალში „13 მიზეზი“. ამ როლმა მას ოქროს გლობუსის ნომინაცია მოუტანა.  შემდგომ გადაიღეს რამდენიმე ფილმში, მათ შორის — „სიყვარულით, საიმონი“ (2018) და „ამოიღე დანები“ (2019).

 ადრინდელი ცხოვრება 
კატერინა ლენგფორდი 1996 წლის 29 აპრილს პერთში, ავსტრალიაში ელისაბეთ და სტეფან ლენგფორდების ოჯახში დაიბადა. გაიზარდა ეიპლკროსში, პერთის ზღვისპირა გარეუბანში. ჰყავს ერთი უმცროსი და ჯოზეფინა ლენგფორდი, რომელიც, კატერინას მსგავსად დაკავებულია სამსახიობო კარიერით.

სწავლობდა „პერთის თანამედროვე სკოლაში“, სადაც ეუფლებოდა მუსიკასა და ცურვას. იყო სპორტული კაპიტანი და ქვეყნის მასშტაბით, ერთ-ერთი წარმატებული მოცურავე.

სწავლის პერიოდში მუსიკალური თეატრის გარდა, დაინტერესებული იყო პოლიტიკით და მედიცინით. 2012 წელს, 16 წლის ლენგფორდი დაესწრო ლედი გაგას რიგით მესამე კონცერტს — „Born This Way Ball“, რამაც პიანინოზე დაკვრის შესწავლა შთააგონა. მან ხალხს გაუზიარა რამდენიმე ვიდეო, სადაც იგი თავის დაწერილ სამ სიმღერას მღერის — „I've Got a Crush on Zoe Bosch“, „Young and Stupid“, „3 Words“. სიმღერა „Young and Stupid“ არის ანტი-სუიციდური სიმღერა, რომელიც მან 2013 წელს დაწერა, მას შემდეგ რაც, პერთიში სამმა თინეიჯერმა თავისი სიცოცხლე თვითმკვლელობით დაამთავრა. სკოლის ბოლო წელს, ლენგფორდმა ცურვა შეწყვიტა და მაქსიმალური ყურადღება, მუსიკას და პერფომანსებს დაუთმო. მსახიობი ხშირად იღებდა მონაწილეობას მუსიკისა და დრამის შეჯიბრებში, სადაც იგი დიდ წარმატებას აღწევდა. 2013 წელს ლენგფორდმა სასკოლო სპექტაკლში, „Hotel Sorrento“-ში მიიღო მონაწილეობა და ამავე წელს დაამთავრა სწავლა.

სკოლაში სწავლის შემდეგ ლენგფორდმა სამსახიობო კარიერის შექმნა გადაწყვიტა. მას სკოლაში ხშირად სურდა სპექტაკლებში მონაწილეობა, თუმცა ხშირად ეუბნებოდნენ უარს, იმ მიზზით, რომ იგი ახალგაზრდა და გამოუცდელი იყო. სწორედ ამან განაპირობა ის, რომ მან სამსახიობო კურსებზე დაიწყო სიარული. 2014-2015 წლამდე სწავლობდა „ცეკვისა და ხელოვნების აკადემიაში“. შემდგომ კი, გამოჩნდა რამდენიმე მიუზიკლში, მათ შორის — „Godspell“ და „Evita“.

 კარიერა 
კატერინა ლენგფორდი რამდენიმე მოკლემეტრაჟიან ფილმში გამოჩნდა, მათ შორის — „Story of Miss Oxygen“ (2015), „Imperfect Quadrant“ (2016) და „Daughter“ (2016). „Daughter“-ში მან მთავარი როლი ითამაშა, ფილმის დებიუტი კი 2016 წელს, კანის ფესტივალზე შედგა.

ლენგფორდის პირველი მნიშვნელოვანი როლი ჰანა ბეიკერი იყო, რომელიც მან Netflix-ის ტელესერიალში „13 მიზეზი“ ითამაშა. 2016 წლის დეკემბერს იგი გაწევრიანდა „უილიამ მორის ინდევორის“ სააგენტოში. ლენგფორდმა ჰანა ბეიკერის როლი სერიალის მეორე სეზონშიც ითამაშა, სერიალის მეორე სეზონი 2018 წლის 18 მაისს გამოვიდა. 2018 წლის 25 მაისს მსახიობმა განაცხადა რომ იგი სერიალის მესამე სეზონში მონაწილეობას, როგორც ჰანა ბეიკერი აღარ მიიღებდა.

შემდგომ მან მონაწილეობა მიიღო შენონ ალექსანდერის კომედიურ დრამაში „შემცდარი“. ფილმის პრემიერა 2018 წლის იანვარში შედგა.https://www.flickeringmyth.com/2018/01/trailer-misguided-starring-13-reasons-whys-katherine-langford/ მან 2018 წლის ფილმში, „სიყვარულით, საიმონი“ ლეას როლი ითამაშა. 2018 წლის 12 სექტემბერს გახდა ცნობილი, რომ ლენგფორდი მონაწილეობას მიიღებდა ტელესერიალ „დაწყევლილში, რომელიც გადაღებულია ფრენკ მილერისა და ტომ უილერის ამავე სახელწოდების მქონე ნოველის მიხედვით. სერიალის პრემიერა გაიმართა 2020 წლის ივლისში. ლენგფორდი 2019 წელს გადაიღეს ფილმში „ამოიღე დანები“

რესურსები ინტერნეტში

 სქოლიო 

კატეგორია:ავსტრალიელი ქალი კინომსახიობები
კატეგორია:ავსტრალიელი ქალი ტელემსახიობები
კატეგორია:XXI საუკუნის ავსტრალიელი ქალი მსახიობები
კატეგორია:დაბადებული 1996
კატეგორია:დაბადებული 29 აპრილი
კატეგორია:ცოცხალი ადამიანები